इस कार्यक्रम के निदेशक मनीष मौर्य जी रहे एवं आकर्षक संचालन संदीप पांडे ने किया। सेवा कार्य की शुरुआत मेडिकल कैंप आयोजित करके किया गया यह मेडिकल कैंप उमरपुर स्थित त्रिशूल हॉस्पिटल में किया गया जिसमें बड़ी संख्या में मरीजों ने लाभ उठाया। इस कार्यक्रम के मुख्य वक्ता अरुण त्रिपाठी जी ने सभी मरीजों एवं नागरिकों को इस सेवा सप्ताह के बारे में जानकारी दिया एवं स्वास्थ्य के प्रति सचेत रहने एवं खानपान का उचित ध्यान देने के लिए प्रेरित किया वरिष्ठ चिकित्सक डॉ. विनय तिवारी जी ने इस नि:शुल्क आयोजन की प्रशंसा करते हुए जेसीआई जौनपुर के सभी पदाधिकारियों एवं सदस्यों को इस सेवा सप्ताह की सफलता के लिए शुभकामनाएं दी। कार्यक्रम निदेशक संजीव तिवारी ने सभी मरीजों नागरिकों एवं आए हुए सभी सदस्यों के प्रति आभार व्यक्त किया।